  Анжелика Тихонова корреспондент «Пельняньлэн дунневыл нуналэз» фестивалез вуоно арын Россилэн шоркараз ортчытыны луонлыкъёс сярысь кенешизы. Со сярысь ивортэ Удмуртилэн тӧроезлэн Росси азьмурт бордын ужась представительствоезлэн пресс-службаез. 27-тӥ толшоре Удмуртилэн тӧроезлэн Росси азьмурт бордын ужась представительствоезлэн кивалтӥсезлэсь ужъёссэ быдэсъясь Ирина Теслева но Москваысь Йӧскалык политикая, улосвылкуспо герӟетъёсъя но туризмъя департаментлэн кивалтӥсез Виталий Сучков пумиськылӥзы.  Пумиськонын туэ гужем Москваын «Гербер» шулдыръяськонэз радъян сярысь кенешизы. Озьы ик Ирина Теслева Удмуртиын ортчись «Пельняньлэн дунневыл нуналэз» сярысь вераз но ӵектосэз Москваын но улонэ пыӵатыны дэмлаз, угось пельнянь Россиысь тросаз улосъёсын вӧлмем сиён луэ.  Тодэ вайытом, «Пельняньлэн дунневыл нуналэз» Удмуртиын куинь ар ортчытӥське ини. Вуоноез туэ 11-тӥ тулыспалэ луоз. Пусйыны кулэ, 27-тӥ толшоре ӵектос мерлык герӟетъёсты азинтон удысын «Серебряный лучник — Приволжье» йӧскалык премиез басьтӥз. Тегъёс: Лулчеберет Туризм Москва йӧскалыклулчеберет Гербер удмуртъёс пельнянь Удмуртиысьтуризм  